section_heading: Služba
paragraph_text: Iako je Kaiserin Elisabeth sagorijevao enormne količine ugljena, on je 1914. godine još uvijek mogao ploviti pri vrlo povoljnoj brzini te je bio stacioniran u Kini. Pri izbijanju Prvoga svjetskog rata Kaiserin Elisabeth sudjelovao je u obrani njemačke mornaričke baze u Tsingtau koju su opsjedali Japanci 25. kolovoza 1914. godine. U Tsingtau su bili uz Kaiserin Elisabeth njemačka laka krstarica Cormoran, topovnjače Iltis, Jaguar, Tiger i Luchs te torpiljarka S90.